
ПОЗИВ ЗА ПОДНОШЕЊЕ ПОНУДА

	Назив наручиоца:
	Рачуноводствени центар МО

	Адреса наручиоца:
	Гардијска број 7, Београд

	Интернет страница наручиоца:
	www.mod.gov.rs

	Врста наручиоца:
	Орган државне управе

	Врста поступка јавне набавке:
	Јавна набавка (члан 27. став 1. тачка 3) ЗЈН

	Врста предмета:
	Услуге


На основу члана 33. став 2. Правилника о поступку јавних набавки у Министарству одбране и Војсци Србије („Службени војни лист”, брoj 4/22 и 23/23) и Одлуке o спровођењу поступка јавне набавке (бр. 4684-2 од 26.10.2026. године, а у складу са чланом 27. став 1. тачка 3) Закона о јавним набавкама („Службени гласник Републике Србије”, број 91/2019 и 92/2023), позивамo Вас да доставите понуду у поступку јавне набавке Курс  SQL 2019 Database Administration, према следећем:
Предмет:
Предмет јавне набавке број 09/2026 је услуга - Курс  SQL 2019 Database Administration.
Јавна набавка одобрена је Планом јавних набавки за 2026. годину на које се закон не примењује (акт УНиП СМР МО, бр. 197-18 од 19.10.2026. године) под редним бројем 1.0082, CPV ознака – 80530000.
Детаљна спецификација тражених услуга налази се у прилогу бр. 1 овог позива.

Критеријум:
Критеријум за вредновање понуда је најнижа понуђена цена. У случају два или више понуђача са истом понуђеном ценом, наруџбеница ће се издати понуђачу са већим бројем полазника курса. У случају два или више понуђача са истом понуђеном ценом и понудом истог броја полазника курса наруџбеница се издаје понуђачу који ће бити изабран жребом.

Обавезни и додатни услови за учешће у поступку јавне набавке:

Обавезан услов за учествовање бр. 1: Уз понуду доставити попуњене, потписане и оверене следеће обрасце:

1. Образац понуде за ЈН бр. 09/2026 (прилог бр. 2),
2. Образац структуре цене (прилог бр. 3),
3. Образац изјаве о испуњености критеријума за квалитативни избор привредног субјекта - члан 111. ЗЈН (прилог бр. 4) и
4. Образац изјаве о независној понуди (прилог бр. 5).

У случају недостављања наведених образаца од стране понуђача, понуда ће се сматрати неисправном и неће бити узета у разматрање.

Обавезан услов за учествовање бр. 2: Рок испоруке не може бити дужи од 25 (двадесет пет) дана од дана пријема наруџбенице (као датум пријема наруџбенице узима се датум са потврде о пријему исте електронском поштом, а у случају немогућности слања исте на наведени начин као датум пријема узима се датум на повратници који је евидентиран од стране примаоца).

Обавезан услов за учествовање бр. 3: Рок важења понуде не може бити краћи од 45 (четрдесет пет) дана. Уколико у понуди не нагласите рок важења понуде сматраћемо да је он 45 дана од дана јавног отварања понуде.

Обавезан услов за учествовање бр. 4: Рок плаћања не може бити краћи од 15 (петнаест) дана од настанка дужничко-поверилачког односа тј. од дана издавања рачуна преко Система електронских фактура (СЕФ).
Уговорна казна:

У случају да Добављач не изврши пружање услуге у уговореном року у складу са достављеном понудом, дужан је да да за сваки дан закашњења плати Наручиоцу на име уговорне казне износ од 0,5% вредности услуга без обрачунатог ПДВ-а, која су испоручена са закашњењем. Укупна висина уговорне казне може да износи највише 10% од укупне уговорене вредности услуга без обрачунатог ПДВ-а. Наплату уговорне казне врши Наручилац, одбијањем од рачуна при исплати извршене испоруке услуга и то без претходног обавештења.
Начин подношења понуде и рок за подношење:

Понуда се саставља тако што понуђач уписује тражене податке у обрасце који су саставни део позива за подношење понуда. Пожељно је да сви документи поднети у понуди буду повезани у целину и запечаћени, тако да се не могу накнадно убацивати, одстрањивати или замењивати појединачни листови, односно прилози, а да се видно не оштете листови или печат. Понуђач подноси понуду у запечаћеној коверти, тако да се при отварању може проверити да ли је затворена онако како је предата.

Понуду доставити на адресу наручиоца: Рачуноводствени центар МО, Гардијска број 7, Београд, са назнаком:

„ПОНУДА ЗА ЈАВНУ НАБАВКУ БРОЈ 09/2026 - НЕ ОТВАРАТИ“

Понуда се сматра благовременом уколико је примљена до 12:00 часова дана 30.10.2026. године у деловодство наручиоца.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.
Један понуђач може поднети само једну понуду.
Понуде понуђача које не буду биле попуњене у потпуности са свим траженим подацима биће проглашене неисправним и неће бити узете у разматрање.

Место, време и начин отварања понуде:

Јавно отварање благовремено доспелих понуда ће се обавити у просторији наручиоца - соба бр. 207, дана 30.10.2026. године у 12:15 часова.

Наручилац ће сваку неблаговремено поднету понуду вратити понуђачу, неотворену са назнаком да је поднета неблаговремено.

Присутни представници понуђача су дужни да, пре почетка јавног отварања понуда, лицу одређеном за споровођење поступка јавне набавке у Рачуноводственом центру МО доставе писана овлашћења (пуномоћја) за активно учешће у поступку отварања понуда. Писано овлашћење мора имати заводни печат или меморандум са бројем и датумом издавања, печат и потпис овлашћеног лица.

На основу извештаја о стручној оцени понуда, наручилац ће донети Одлуку о додели наруџбенице у року не дужем од 10 (десет) дана од дана отварања понуда.

Додатне информације и појашњења:

Додатне информације и обавештења у вези са припремом понуде понуђач може тражити у писаном облику достављањем захтева на адресу: Рачуноводствени центар МО, ул. Гардијска бр. 7, са назнаком: 
„ПИТАЊА ЗА ЈАВНУ НАБАВКУ БРОЈ 09/2026 - НЕ ОТВАРАТИ“

или путем електронске поште на адресу andrija.asanin@mod.gov.rs.

Лице за контакт у Рачуноводственом центру је Дејан Миленковић (тел. 011/2064-736).

Прилози:

· Прилог број 1 - Спецификација предмета набавке,
· Прилог број 2 - Образац понуде за ЈН 09/2026,
· Прилог број 3 - Образац структуре цене,
· Прилог број 4 - Образац изјаве о испуњености критеријума за квалитативни избор привредног субјекта (члан 111. ЗЈН),
· Прилог број 5 - Образац изјаве о независној понуди. 

др Томислав Радивојевић
Достављено:
· Понуђачима у складу са Одлуком о спровођењу поступка набавке број 09/2026 и
· а/а.







Прилог бр. 1

Спецификација предмета набавке
Курс  SQL 2019 Database Administration

	Ред. број ставке
	Предмет набавке

	1
	Курс  SQL 2019 Database Administration

Предметна набавка обухвата: 
· обуку по програму курса SQL 2019 Database Administration (почетни до средњи ниво) реализовану од стране квалификованог предавача – за најмање 2 (два)  и највише до 5 (пет) полазника,
· потврду о обављеној обуци на курсу SQL 2019 Database Administration  - за најмање 2 (два) лица.

 

Наставу на курсу искључиво треба да реализује квалификовани SQL 2019 Database Administration тренер. Као доказ, доставити квалификацију за тренера.
Тренинг центар треба да обезбеди најмање 2 (две) потврде о обављеној обуци на курсу SQL 2019 Database Administration. 

 

Наставу реализовати у трајању од најмање 48 часова према SQL 2019 Database Administration програму усаглашеном са Наручиоцем.

Оквирни програм курса мора да садржи следеће теме/модуле:

· Увод у SQL Server 2019 администрацију

· Безбедност и администрација приступа

· Мониторинг и одржавање перформанси

· Backup стратегије

· Restore и Disaster Recovery
· Always On Availability Groups
· Миграција и надоградња

Програм је могуће усаглашавати током реализације само уз сагласности обе стране.






Прилог бр. 2
Образац понуде
Понуда бр. _________________________ од _________________________ за јавну набавку Курс  SQL 2019 Database Administration, под редним бројем 09/2026.

ПОДАЦИ О ПОНУЂАЧУ

	НАЗИВ ПОНУЂАЧА:
	

	АДРЕСА ПОНУЂАЧА:
	

	МАТИЧНИ БРОЈ:
	

	ПОРЕСКИ ИДЕНТИФИКАЦИОНИ БРОЈ:
	

	ШИФРА ДЕЛАТНОСТИ:
	

	ЛИЦЕ ЗА КОНТАКТ:
	

	ТЕЛЕФОН:
	

	АДРЕСА ЕЛЕКТРОНСКЕ ПОШТЕ:
	

	БРОЈ  ТЕКУЋЕГ РАЧУНА И НАЗИВ БАНКЕ:
	

	ОДГОВОРНО ЛИЦЕ:
	


Напомена: податке уписати у празном делу обрасца

ОДГОВОРНО ЛИЦЕ ПОТВРЂУЈЕ И ЛИЧНО ЈЕМЧИ ДА СУ ДОКУМЕНТА  ПРИЛОЖЕНА УЗ ПОНУДУ ВЕРНА ОРИГИНАЛУ И ДА СУ, НА ДАН ПОДНОШЕЊА ПОНУДЕ, ВАЖЕЋА У ПОГЛЕДУ ЧИЊЕНИЦА ИЗНЕТИХ У ЊИМА.

	Место и датум:
	
	Овлашћено лице понуђача:

	_____________________________
	
	________________________________

(име, презиме и потпис)

	
	М.П. 

(читак отисак печата)
	


Прилог бр. 3
Образац понуде са структуром цене
	Подаци о понуђачу
	Назив:
	

	
	Адреса:
	

	
	Број понуде:
	

	
	Датум састављања понуде:
	

	ЈН бр. 09/2026
	Предмет набавке 
	Јед. мере
	Кол.
	Број полазника – минимум 2

	
	Курс  SQL 2019 Database Administration (за најмање 2 полазника)
	Комплет
	1
	____

	
	Укупна цена без ПДВ:
	

	
	Стопа ПДВ:
	

	
	Износ ПДВ:
	

	
	Укупна вредност са ПДВ:
	

	Крајњи рок испоруке (не може бити дужи од 25 дана) је _________ дана од датума пријема наруџбенице (као датум пријема наруџбенице узима се датум са потврде о пријему исте електронсом поштом или телефаксом, а у случају немогућности слања исте на наведени начин као датум пријема узима се датум на повратници који је евидентиран од стране примаоца).

	Рок плаћања (најкраће до 15 дана) је _________ дана од дана издавања рачуна преко Система електронских фактура (СЕФ).

	Рок важења понуде (не може бити краћи од 30 дана) је _________ дана од дана отварања понуда.


Напомена: у пољу „крајњи рок испоруке“ не уносити датум него максимални број дана неопходан за испоруку (нпр. 25 дана).
	Место и датум:
	
	Овлашћено лице понуђача:

	_____________________________
	
	________________________________

(име, презиме и потпис)

	
	М.П. 

(читак отисак печата)
	


Прилог бр. 4
Образац изјаве понуђача о испуњености критеријума за квалитативни избор привредног субјекта (члан 111. ЗЈН)
Понуђач, под пуном материјалном и кривичном одговорношћу, даје следећу 

И З Ј А В У

Понуђач ______________________________________________________________________

(навести назив понуђача и адресу)

у поступку јавне набавке услуга - Курс  SQL 2019 Database Administration, под редним бројем 09/2026, испуњава све услове из члана 111. ЗЈН, и то:

1. Понуђач је регистрован  код надлежног органа, односно уписан у одговарајући регистар;

2. Понуђач и његов законски заступник, у периоду од претходних пет година од дана истека рока за подношење понуда нису правоснажно осуђени, осим ако правоснажном пресудом није утврђен други период забране учешћа у поступку јавне набавке, за:

· кривично дело које је извршио као члан организоване криминалне групе и кривично дело удруживање ради вршења кривичних дела;

· кривично дело злоупотребе положаја одговорног лица, кривично дело злоупотребе у вези са јавном набавком, кривично дело примања мита у обављању привредне делатности, кривично дело давања мита у обављању привредне делатности, кривично дело злоупотребе службеног положаја, кривично дело трговине утицајем, кривично дело примања мита и кривично дело давања мита, кривично дело преваре, кривично дело неоснованог добијања и коришћења кредита и друге погодности, кривично дело преваре у обављању привредне делатности и кривично дело пореске утаје, кривично дело тероризма, кривично дело јавног подстицања на извршење терористичких дела, кривично дело врбовања и обучавања за вршење терористичких дела и кривично дело терористичког удруживања, кривично дело прања новца, кривично дело финансирања тероризма, кривично дело трговине људима и кривично дело заснивања ропског односа и превоза лица у ропском односу;

3. Понуђач је измирио доспеле порезе и доприносе за обавезно социјално осигурање или му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне;

4. Понуђач није у периоду од претходне две године од дана истека рока за подношење понуда повредио обавезе у области заштите животне средине, социјалног и радног права, укључујући колективне уговоре, а нарочито обавезу исплате уговорене зараде или других обавезних исплата, укључујући и обавезе у складу с одредбама међународних конвенција у области социјалног и радног права и конвенција о заштити животне средине;

5. Понуђач није у сукобу интереса, у смислу Закона о јавним набавкама, који не може да се отклони другим мерама;

6. Понуђач није покушао да изврши непримерен утицај на поступак одлучивања наручиоца нити да дође до поверљивих података који би могли да му омогуће предност у поступку јавне набавке, нити је доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора. 
Место и датум:




Овлашћено лице понуђача:

_______________________

____________________________
                                                                                                    (штампано име и презиме овлашћеног лица)

















М.П.

________________________________



  (пун потпис)
Прилог бр. 5
Образац изјаве о независној понуди
Понуђач ______________________________________________________________________

_______________________________________________ (навести назив понуђача и адресу), под пуном материјалном и кривичном одговорношћу, даје следећу
И З Ј А В У
О НЕЗАВИСНОЈ ПОНУДИ

Под пуном материјалном и кривичном одговорношћу потврђујем да сам понуду у поступку јавне набавке услуга - Курс  SQL 2019 Database Administration, под редним бројем 09/2026, поднео независно, без договора са другим понуђачима или заинтересованим лицима.
Место и датум:




Овлашћено лице понуђача
_______________________


__________________________________
                                                                          (штампано име и презиме овлашћеног лица)

















М.П.

__________________________________




(пун потпис)

�

